
DR 31.10.2011 53 

 
Tuan Yang di-Pertua: Menteri Sains, Teknologi dan Inovasi, sila jawab. 

 

3.09 ptg. 

Timbalan Menteri Sains, Teknologi dan Inovasi [Datuk Haji Fadillah bin 
Yusof]: Terima kasih.  

Tuan Yang di-Pertua: Yang Berhormat Menteri, yang perkara-perkara soal 
yang dianggap sebagai memperpanjang lebarkan lagi hujah, elakkan. Jawab sahaja 
kepada apa yang dibangkitkan.  

Timbalan Menteri Sains, Teknologi dan Inovasi [Datuk Haji Fadillah bin 
Yusof]: Baik Tuan Yang di-Pertua. Terima kasih. Assalammualaikum warahmatullaahi 
wabarakaatuh. Tuan Yang di-Pertua, terlebih dahulu izinkan saya bagi pihak 
Kementerian Sains, Teknologi dan Inovasi ataupun MOSTI mengucapkan ribuan terima 
kasih kepada Ahli-ahli Yang Berhormat yang telah membahaskan isu-isu di bawah 
kementerian ini masa perbahasan Bajet 2012 pada 10 hingga 20 Oktober 2011.  

Untuk makluman Tuan Yang di-Pertua dan Ahli Yang Berhormat, MOSTI diberi 
mandat untuk menerajui agenda Sains, Teknologi dan Inovasi atau singkatannya STI, 
negara termasuk menyokong Program Transformasi Kerajaan (GTP) dan Program 
Transformasi Ekonomi (ETP).  

■1510 

Dalam hubungan ini MOSTI dan juga agensi-agensi di bawahnya 
menguruskan dana, memberi khidmat nasihat dan juga kemudahan untuk pihak yang 
berkepentingan ataupun stakeholders, dengan izin, menjalankan R&amp;D (research and 
development), menawarkan perkhidmatan berkaitan sains dan teknologi serta 
melaksanakan inisiatif-inisiatif khusus ke arah melaksanakan agenda STI negara 
termasuk di peringkat akar umbi. 

Pada tahun 2010, MOSTI telah menerajui Program Tahun Malaysia Inovatif 
bagi meningkatkan kesedaran dan memupuk budaya inovasi di kalangan rakyat 
Malaysia ke arah penghasilan kekayaan, penjanaan ilmu dan kesejahteraan rakyat. 
Sebagai kesinambungan kepada Malaysia Inovatif 2010 dan menyedari akan 
pentingnya membudayakan sains dan matematik di kalangan rakyat Malaysia, MOSTI 
telah dan sedang melaksanakan program Penggalakan Sains dan Matematik dalam 
tahun 2011. Agenda STI negara akan diperhebatkan lagi pada tahun 2012 dengan 
pelaksanaan program-program di bawah tahun Sains 2012 dan juga Gerakan Inovasi 
Nasional yang diumumkan oleh Yang Amat Berhormat Perdana Menteri semasa 
pembentangan Bajet 2012 baru-baru ini. MOSTI berasa amat sukacita di atas minat 
yang ditunjukkan oleh Ahli-ahli Yang Berhormat ke atas isu-isu sains, teknologi dan 
inovasi. Di sesi ini seramai 13 orang Yang Berhormat telah membangkitkan lapan 
perkara seperti berikut: 

(i) Gerakan Inovasi Nasional 2012; 

(ii) Yayasan Inovasi Malaysia (YIM); 

(iii) inovasi akar umbi ataupun Jejak Inovasi; 

(iv) penyelidikan dan pembangunan (R&amp;D); 

(v) pembangunan teknologi satelit negara; 

(vi) projek Lynas Advance Materials Plant (LAMP) di 
Gebeng, Kuantan; 

(vii) rare earth plant di Bukit Merah; dan 

(viii) Makmal Jabatan Kimia Cawangan Sibu. 

Kesemua perkara yang dibangkitkan akan cuba saya jelaskan dalam jangka 
masa yang diperuntukkan. Walau bagaimanapun sekiranya masa tidak mengizinkan, 
saya akan memberi salinan jawapan yang lengkap secara bertulis. Berkaitan dengan 
Gerakan Inovasi Nasional 2012, Ahli Yang Berhormat Silam menyarankan supaya 
Gerakan Inovasi Nasional diperhebatkan dengan penubuhan Yayasan inovasi di 
seluruh negara. MOSTI mengalu-alukan saranan Ahli Yang Berhormat Silam.  



Tuan Yang di-Pertua: Menteri Sains, Teknologi dan Inovasi, sila jawab. 3.09 ptg. Timbalan Menteri Sains, Teknologi dan Inovasi [Datuk Haji Fadillah bin Yusof]: Terima kasih. Tuan Yang di-Pertua: Yang Berhormat Menteri, yang perkara-perkara soal yang dianggap sebagai memperpanjang lebarkan lagi hujah, elakkan. Jawab sahaja kepada apa yang dibangkitkan. Timbalan Menteri Sains, Teknologi dan Inovasi [Datuk Haji Fadillah bin Yusof]: Baik Tuan Yang di-Pertua. Terima kasih. Assalammualaikum warahmatullaahi wabarakaatuh. Tuan Yang di-Pertua, terlebih dahulu izinkan saya bagi pihak Kementerian Sains, Teknologi dan Inovasi ataupun MOSTI mengucapkan ribuan terima kasih kepada Ahli-ahli Yang Berhormat yang telah membahaskan isu-isu di bawah kementerian ini masa perbahasan Bajet 2012 pada 10 hingga 20 Oktober 2011. Untuk makluman Tuan Yang di-Pertua dan Ahli Yang Berhormat, MOSTI diberi mandat untuk menerajui agenda Sains, Teknologi dan Inovasi atau singkatannya STI, negara termasuk menyokong Program Transformasi Kerajaan (GTP) dan Program Transformasi Ekonomi (ETP). #1510 Dalam hubungan ini MOSTI dan juga agensi-agensi di bawahnya menguruskan dana, memberi khidmat nasihat dan juga kemudahan untuk pihak yang berkepentingan ataupun stakeholders, dengan izin, menjalankan R&D (research and development), menawarkan perkhidmatan berkaitan sains dan teknologi serta melaksanakan inisiatif-inisiatif khusus ke arah melaksanakan agenda STI negara termasuk di peringkat akar umbi. Pada tahun 2010, MOSTI telah menerajui Program Tahun Malaysia Inovatif bagi meningkatkan kesedaran dan memupuk budaya inovasi di kalangan rakyat Malaysia ke arah penghasilan kekayaan, penjanaan ilmu dan kesejahteraan rakyat. Sebagai kesinambungan kepada Malaysia Inovatif 2010 dan menyedari akan pentingnya membudayakan sains dan matematik di kalangan rakyat Malaysia, MOSTI telah dan sedang melaksanakan program Penggalakan Sains dan Matematik dalam tahun 2011. Agenda STI negara akan diperhebatkan lagi pada tahun 2012 dengan pelaksanaan program-program di bawah tahun Sains 2012 dan juga Gerakan Inovasi Nasional yang diumumkan oleh Yang Amat Berhormat Perdana Menteri semasa pembentangan Bajet 2012 baru-baru ini. MOSTI berasa amat sukacita di atas minat yang ditunjukkan oleh Ahli-ahli Yang Berhormat ke atas isu-isu sains, teknologi dan inovasi. Di sesi ini seramai 13 orang Yang Berhormat telah membangkitkan lapan perkara seperti berikut: (i) Gerakan Inovasi Nasional 2012; (ii) Yayasan Inovasi Malaysia (YIM); (iii) inovasi akar umbi ataupun Jejak Inovasi; (iv) penyelidikan dan pembangunan (R&D); (v) pembangunan teknologi satelit negara; (vi) projek Lynas Advance Materials Plant (LAMP) di Gebeng, Kuantan; (vii) rare earth plant di Bukit Merah; dan (viii) Makmal Jabatan Kimia Cawangan Sibu. Kesemua perkara yang dibangkitkan akan cuba saya jelaskan dalam jangka masa yang diperuntukkan. Walau bagaimanapun sekiranya masa tidak mengizinkan, saya akan memberi salinan jawapan yang lengkap secara bertulis. Berkaitan dengan Gerakan Inovasi Nasional 2012, Ahli Yang Berhormat Silam menyarankan supaya Gerakan Inovasi Nasional diperhebatkan dengan penubuhan Yayasan inovasi di seluruh negara. MOSTI mengalu-alukan saranan Ahli Yang Berhormat Silam.